PokerNews Eesti pokkeriportaali käivitamine langes kokku selle eestvedajate ringi kuulunud Marek Kolgi  suurvõiduga UK Openil, kus ta teenis esikoha eest kolm miljonit krooni auhinnaraha ning seda uudist kajastas laialdaselt ka avalik meedia. Eestikeelse pokkerilehe käivitamine võimaldas tuua meie mängijani maailma mõjukaima pokkeriportaali eripakkumised juhtivates pokkeritubades erinevate freerollide, pokkeriliigade ning eriturniriide näol, mis on olnud läbi aegade eestlaste seas vägagi populaarsed. Seda põhjendatult - võidetud on umbes 15 paketti suurturniiridele (WSOP, Aussie Millions, EPT, PokerNews Cup), miljonites kroonides auhinnaraha ning see kõik on sponsorite poolt jagatud lisahüve, mis ei põhine mängijate poolt tehtud sisseostudel. Võimalus jõuda eimillegiga riskides suurturniirile ning istuda seal näiteks Phil Ivey enda kõrval, on tiivustanud paljusid Eesti mängijaid ning meie pokkerisõprade hea mängutase on toonud ka arvestatavaid tulemusi.